Document ID: 32009D0862

KOMISIJAS LĒMUMS
(2009. gada 30. novembris),
ar ko groza Lēmumu 2008/866/EK attiecībā uz tā piemērošanas laiku
(izziņots ar dokumenta numuru C(2009) 9326)
(Dokuments attiecas uz EEZ)
(2009/862/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta i) punktu,
tā kā:
(1)
Komisijas 2008. gada 12. novembra Lēmumu 2008/866/EK par neatliekamajiem pasākumiem, ar ko pārtrauc lietošanai pārtikā paredzētu konkrētu gliemeņu importu no Peru (2), pieņēma pēc tam, kad bija konstatēts, ka konkrētas no Peru importētas gliemenes ir inficētas ar A hepatīta vīrusu (HAV) un ka tās izraisījušas A hepatīta vīrusa uzliesmojumu cilvēkiem. Sākotnēji minēto lēmumu piemēroja līdz 2009. gada 31. martam, taču ar Komisijas 2009. gada 26. marta Lēmumu 2009/297/EK, ar ko groza Lēmumu 2008/866/EK attiecībā uz tā piemērošanas laiku (3), minētā lēmuma piemērošanas laiks tika pagarināts līdz 2009. gada 30. novembrim.
(2)
Peru iestādes ir sniegušas informāciju par korektīvajiem pasākumiem, kas veikti, lai uzlabotu eksportam uz Kopienu paredzētu gliemeņu ražošanas kontroli.
(3)
Komisija no 2009. gada 7. līdz 18. septembrim veica pārbaudes apmeklējumu, lai novērtētu esošās kontroles sistēmas, ar kurām reglamentē eksportam uz Eiropas Savienību paredzētu gliemeņu un zivsaimniecības produktu ražošanu.
(4)
Pārbaudes apmeklējumā pārbaudīja, ka Peru iestādes ievieš korektīvus pasākumus, kas norādīti to sniegtajā informācijā pēc A hepatīta vīrusa uzliesmojuma. Tās jo īpaši pilnībā pārskata ražošanas apgabalu klasifikāciju, kā arī paredz pārskatīt ražošanas apgabalu uzraudzību attiecībā uz paraugu ņemšanas procedūrām un tās biežumu. Minētā pārskatīšana vēl joprojām turpinās.
(5)
Lai aizsargātu patērētāju veselību, ar Lēmumu 2008/866/EK noteiktie aizsardzības pasākumi ir jāsaglabā līdz laikam, kad Peru iestādes būs pabeigušas korektīvo pasākumu īstenošanu un Komisija būs veikusi turpmāku pārbaudi uz vietas. Tāpēc ir lietderīgi pagarināt Lēmuma 2008/866/EK piemērošanu līdz 2010. gada 30. novembrim, neierobežojot Komisijas pilnvaras grozīt, atsaukt vai paplašināt šos pasākumus, ņemot vērā visu jauno pieejamo informāciju par situācijas virzību Peru un Komisijas dienestu veikto pārbaužu rezultātus.
(6)
Tādēļ attiecīgi jāgroza Lēmums 2008/866/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2008/866/EK 5. pantā datumu “2009. gada 30. novembrim” aizstāj ar datumu “2010. gada 30. novembrim”.
2. pants
Šis lēmums ir adresēts dalībvalstīm.
Briselē, 2009. gada 30. novembrī

Labels: 0
3
18
6